b'\n_START_ARTICLE_\nLeksikon podunavskih Hrvata - Bunjevaca i \xc5\xa0okaca\n_START_PARAGRAPH_\nLeksikon podunavskih Hrvata - Bunjevaca i \xc5\xa0okaca leksikon je koji obra\xc4\x91uje pro\xc5\xa1lost i sada\xc5\xa1njost Hrvata u me\xc4\x91urje\xc4\x8dju Dunava i Tise, od Senandrije na sjeveru, do Novoga Sada na jugu.\n_START_SECTION_\nPovijest\n_START_PARAGRAPH_\nPrvi svezak leksikona objavljen je 2004. godine i otada izlazi u svescima (1-2 godi\xc5\xa1nje). Objavljeno je 13 svezaka, u kojima je obra\xc4\x91eno prvih 15 slova abecede (A-Kr), te drugo izmijenjeno i dopunjeno izdanje prvoga sveska. Uredni\xc5\xa1tvo leksikona \xc4\x8dine Slaven Ba\xc4\x8di\xc4\x87, glavni urednik, Tomislav \xc5\xbdigmanov, izvr\xc5\xa1ni urednik, Petar Vukovi\xc4\x87, Stevan Ma\xc4\x8dkovi\xc4\x87 i Mario Bara. U izradu leksikona uklju\xc4\x8deno vi\xc5\xa1e od 100 suradnika razli\xc4\x8ditih struka iz Vojvodine, Ma\xc4\x91arske i Hrvatske. Nakladnik leksikona je Hrvatsko akademsko dru\xc5\xa1tvo iz Subotice.'